Opinjoni tal-Kummissjoni skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi mressqa mill-Parlament Ewropew dwar il-pożizzjoni komuni tal-Kunsill fir-rigward ta' proposta ta' regolament tal-Parlament ewropew u tal-Kunsill dwar is-servizzi pubbliċi tat-trasport tal-passiġġieri permezz tal-ferrovija u tat-triq li temenda l-proposta tal-Kummissjoni skond l-Artikolu 250 (2) tat-Trattat KE /* KUMM/2007/0460 finali - COD 2000/0212 */





[pic] | KUMMISSJONI TAL-KOMUNITAJIET EWROPEJ | Brussel 25.7.2007 KUMM(2007) 460 finali 2000/0212 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi mressqa mill-Parlament Ewropew dwar il-pożizzjoni komuni tal-Kunsill fir-rigward ta' proposta ta' REGOLAMENT TAL-PARLAMENT EWROPEW U TAL-KUNSILL dwar is-servizzi pubbliċi tat-trasport tal-passiġġieri permezz tal-ferrovija u tat-triq LI TEMENDA L-PROPOSTA TAL-KUMMISSJONIskond l-Artikolu 250 (2) tat-Trattat KE 2000/0212 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi mressqa mill-Parlament Ewropew dwar il-pożizzjoni komuni tal-Kunsill fir-rigward ta' proposta ta' REGOLAMENT TAL-PARLAMENT EWROPEW U TAL-KUNSILL dwar is-servizzi pubbliċi tat-trasport tal-passiġġieri permezz tal-ferrovija u tat-triq 1. Introduzzjoni L-Artikolu 251(2), it-tielet subparagrafu, il-punt (c) tat-Trattat tal-KE jirrikjedi li l-Kummissjoni toħroġ opinjoni dwar l-emendi proposti mill-Parlament Ewropew fit-tieni qari. Il-Kummissjoni tistipula l-opinjoni tagħha hawn taħt dwar l-emendi proposti mill-Parlament. 2. Sfond tad- DOSSIER Id-data ta' trażmissjoni tal-proposta riveduta mill-Parlament Ewropew u l-Kunsill (id-dokument COM (2005) 319 finali (COD)) | 22 ta' Lulju 2005 | Id-data ta' l-opinjoni tal-Kumitat tar-Reġjuni | 16 ta' Frar 2006 | Id-data ta' l-opinjoni tal-Kumitat Ekonomiku u Soċjali Ewropew | 17 ta' Mejju 2006 | Id-data ta' l-opinjoni tal-Parlament Ewropew fl-ewwel qari dwar il-proposta inizjali COM (2000) 7 | 14 ta' Novembru 2001 | Id-data ta' adozzjoni tal-pożizzjoni komuni | 11 ta' Diċembru 2006 | Id-data ta' l-opinjoni tal-Parlament Ewropew fit-tieni qari | 10 ta' Mejju 2007 | 3. L-GħAN TAL-PROPOSTA Din il-proposta maħsuba sabiex tibdel regolament, adottat fl-1969, u li sal-lum jikkostitwixxi l-qafas regolamentari Komunitarju applikabbli fis-settur tat-trasport pubbliku terrestri tal-passiġġieri[1]. Mill-1969 'l hawn, l-ambjent ekonomiku tas-settur tat-trasport pubbliku terrestri tal-passiġġieri nbidel sostanzjalment. Dan ir-regolament sar inadegwat u jikkostitwixxi sors ta' insigurtà ġuridika li diġà qiegħda ssarraf f'żieda fl-għadd ta' kawżi. Fuq bażi ta' l-għarfien ta' l-inadegwatezza tal-qafas leġiżlattiv tal-Komunità, minn naħa, u bil-għan tat-titjib ta' l-effikaċità u l-kwalità tas-servizz, min-naħa l-oħra, f'Settembru 2000, il-Kummissjoni ppreżentat proposta għal Regolament tal-Parlament Ewropew u tal-Kunsill[2] bil-għan li jissostitwixxi r-regolament ta' l-1969. Wara l-adozzjoni f'Novembru 2001 ta' l-opinjoni tal-Parlament Ewropew fl-ewwel qari, fi Frar 2002 il-Kummissjoni ppreżentat proposta modifikata. Minkejja dan, meta wieħed iqis id-differenzi kbar fl-esperjenzi tal-ftuħ tas-swieq fl-Istati Membri, il-Kunsill ma kellux l-opportunità jissokta b'ħidmietu. Sabiex issolvi dawn id-diffikultajiet, tirrikonċilja l-pożizzjonijiet differenti espressi dwar dan id- dossier fil-Parlament u l-Kunsill, u sabiex tqis is-sentenza tal-Qorti tal-Ġustizzja tal-Komunitajiet Ewropej fil-każ Altmark[3], f'Ġunju 2005 il-Kummissjoni adottat proposta riveduta tar-regolament li jissostitwixxi l-proposta emendata fl-2002. Din il-proposta hija bbażata prinċipalment fuq simplifikazzjoni ta' l-istrateġija leġiżlattiva, flessibilità akbar fir-rigward ta' l-organizzazzjoni tas-servizzi pubbliċi tat-trasport u konsiderazzjoni aħjar tal-prinċipji ta' sussidjarjetà u trasparenza. Il-proposta għandha l-għan li tirregola l-metodi ta' intervent ta' l-awtoritajiet kompetenti fis-setturi tas-servizzi pubbliċi tat-trasport terrestri tal-passiġġieri. Għal dan il-għan hija tiddefinixxi l-metodi għall-kumpens ta' l-obbligi tas-servizz pubbliku u l-għoti ta' drittijiet esklussivi f'dan is-settur. Il-proposta tistipula regoli ġenerali għall-iffirmar tal-kuntratti u għal trasparenza akbar fir-relazzjonijiet bejn l-awtoritajiet pubbliċi u l-operaturi fis-settur tat-trasport. Fl-istess ħin, fuq talba tal-Parlament Ewropew, din il-proposta tagħraf għall-ewwel darba l-għażla ħielsa ta' l-awtoritajiet lokali fir-rigward ta' l-organizzazzjoni tat-trasport pubbliku. Hija tistabbilixxi qafas ċar kemm f'dak li għandu x'jaqsam mal-possibilità ta' l-għoti ta' kuntratti tas-servizz pubbliku, kif ukoll f'dak li għandu x'jaqsam mal-possibilità għall-awtoritajiet kompetenti li jipprovdu dawn is-servizzi huma stess jew inkella permezz ta' operatur intern. 4. L-OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEW Id- dossier kien is-suġġett ta' negozjati interistituzzjonali li jippermettu li jiġi konkluż fit-tieni qari. L-emendi adottati mill-Parlament Ewropew jikkonċernaw kjarifiki tekniċi kif ukoll ċerti aspetti ftit aktar sostanzjali. Il-possibilitajiet ta' sottokuntrattar huma stipulati u limitati bl-għan li jiżguraw li f'kull każ id-detentur tal-kuntratt jiżgura l-biċċa l-kbira tas-servizzi tat-trasport. Il-livell minimu ta' għoti dirett ta' kuntratti tat-trasport lill-intrapriżi żgħar u ta' daqs medju żdied bi ftit u mistenni li jitla' għal valur annwali ta' 1.7 sa 2 miljun ewro. Ġew introdotti mekkaniżmi li jiżguraw il-possibilità ta' rikors legali. Fl-aħħar, l-emendi jwasslu bl-istess mod għal tnaqqis tal-perjodi ta' dħul fis-seħħ u ta' tranżizzjoni tar-Regolament li jonqsu rispettivament minn 36 għal 24 xahar u minn 12-il sena għal 10 snin. Il-Kummissjoni tista' taċċetta l-emendi kollha adottati mill-Parlament Ewropew fit-tieni qari. 5. Konklużjoni Skond l-Artikolu 250(2) tat-Trattat tal-KE, il-Kummissjoni qiegħda temenda l-proposta tagħha kif indikat hawn fuq. [1] Ir-Reglolament (KEE) nru°1191/69 tal-Kunsill tas-26 ta' Ġinju 1969 (ĠU L156 28.6.1969, p.1) li għandu x'jaqsam ma' l-azzjoni ta' l-Istati Membri fir-rigward ta' obbligi intrinsiċi fil-kunċett tas-servizz pubbliku fil-qasam tat-trasport tal-ferrovija, tat-triq u tar-rotot navigabbli. Il-Regolament kif emendat l-aħħar bir-Regolament (KEE) nru 1839/91 (ĠU L169 29.6.91, p.1) [2] COM (2000)7 finali - 2000/0212 (COD), emendat minn COM(2002)107 finali [3] Is-sentenza ta' l-24 ta' Lulju 2003 tal-każ C-280/00, Altmark Trans GmbH u Regierungspräsidium Magdeburg/Nahverkehrsgesellschaft Altmark GmbH.